遊嚴真觀支機石而壁有記古鼎丹茅事
作者：喻汝礪
朝代：宋

paragraphs: 古木共幽意，長廊亦晏如。
於焉詠逍遥，且復散衣裾。
塵慮颯已空，道心頗閎舒。
不知度世人，去此歲幾徂。
云何有丹砂，尚爾留庭隅。
支機亦悠哉，誰復訂有無。
我知此公意，慨彼元鼎初。
繼之五鳳問，斯民斃刀鋸。
聊欲謝世網，欻以道自娛。
抱獨理自會，曠懷遺所拘。
初匪逃世人，而世自我疏。
含默念斯人，起我憂患餘。